JCK ออกหุ้นกู้ 500 ลบ.ขายรายใหญ่-สถาบัน 23-25 ก.ค.62 นำเงินใช้หนี้ตั๋ว B/E-ทุนหมุนเวียน
JCK ออกหุ้นกู้ 500 ลบ.ขายรายใหญ่-สถาบัน 23-25 ก.ค.62 นำเงินใช้หนี้ตั๋ว B/E-ทุนหมุนเวียน
JCK ออกหุ้นกู้ 500 ลบ.ขายรายใหญ่-สถาบัน 23-25 ก.ค.62 นำเงินใช้หนี้ตั๋ว B/E-ทุนหมุนเวียน
28 มิ.ย. 2562

บริษัท เจซีเค อินเตอร์เนชั่นแนล จำกัด (มหาชน) หรือ JCK เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 3/2562 มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ.2564 อัตราดอกเบี้ยคงที่ร้อยละ 6.75 ต่อปี ชำระดอกเบี้ยทุก 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบันและ/หรือ ผู้ลงทุนรายใหญ่ ระยะเวลาเสนอขาย 23-25 กรกฎาคม 2562 โดยมี บล.เคที ซีมิโก้ เป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ดังกล่าวใช้ชำระคืนหนี้ใดๆ ซึ่งอาจรวมถึงตั๋วแลกเงินและ/หรือ หุ้นกู้ใดๆ ที่จะครบกำหนดไถ่ถอน และ/หรือ ใช้เป็นเงินทุนหมุนเวียนสำหรับการดำเนินการของบริษัท และ/หรือ สำหรับรองรับการลงทุนในโครงการใหม่